Navnet stammer fra protogermansk *fráuja som betyder ''herre'', på samme måde som hans søster, Frejas, navn betyder frue (*fráujo). Det navn var med stor sandsynlighed oprindeligt et tilnavn, hvor Yngve eller *Ingwaz var det oprindelige navn på guddommen. Ingui nævnes af [[Tacitus]] i [[Germania (bog)|Germania]] som gud for [[ingvæoner]]ne. I senere kilder optræder Ingve som stamfader til det danske kongehus. Forbindelsen mellem disse to navne stammer fra formen Yngvi-Freyr som optræder i både [[Beovulf-kvadet|Beowulf]] og [[Ynglingesaga]], og kan være et levn fra kongernes rolle som kultledere i den hedenske periode; kongerne skulle således opfattes som personifikationer af guden i kraft af deres ledende rolle i [[ritual]]erne. {{kilde mangler|dato=Uge 50, 2008}}
Religion